**Reîntoarcere**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din adâncul tenebrelor,

Prizonier al unui labirint inexpugnabil,

Martor al iadului,

Plutind deasupra prăpastiei,

Hipnotizat de vraja

Întunecată, dar fascinantă

A abisului,

Rătăcind pe un tărâm

Unde stăpâni

Sunt liliecii

Şi noaptea cea mai adâncă,

Paralizat de frică,

Precum o insectă prinsă

Într-o pânză de păianjen,

Să rosteşti, simplu:

„Cred”

Şi să te întorci la lumină.

Acolo unde primăvara,

Izvoarele reci şi pure

Şi piscurile munţilor

Sunt eterne...